ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് തുടർച്ചയായ രണ്ടാം ദിവസവും അഞ്ച് ലക്ഷത്തിൽ പരം കോവിഡ് പരിശോധനകൾ നടത്തി
ന്യൂഡൽഹി, ജൂലൈ 28,2020
രാജ്യത്ത് കോവിഡ് പരിശോധനകളുടെ എണ്ണം പുതിയ ഉയരത്തിൽ. തുടർച്ചയായ രണ്ടാം ദിവസവും അഞ്ചു ലക്ഷത്തിൽപരം പരിശോധനകളാണ് നടത്തിയത്.
ജൂലൈ 26 ന് 5, 15, 000 സാംപിളുകളും ജൂലൈ 27 ന് 5,28,000 സാമ്പിളുകളുമാണ് പരിശോധിച്ചത്. ഇതുവരെ ആകെ 1.73 കോടി സാമ്പിളുകളാണ് പരിശോധിച്ചത്. ദശലക്ഷം പേരിലെ പരിശോധന വീണ്ടും വർദ്ധിച്ഛ് 12,562 ആയി.
ഇന്നലെ പ്രധാനമന്ത്രി ശ്രീ നരേന്ദ്രമോദി വീഡിയോ കോൺഫറൻസിലൂടെ ഉദ്ഘാടനം ചെയ്ത നോയിഡ, മുംബൈ, കൊൽക്കത്ത എന്നിവിടങ്ങളിലെ ഹൈ ത്രൂപുട്ട് ടെസ്റ്റിംഗ് കേന്ദ്രങ്ങൾ കോവിഡ് പരിശോധന സംവിധാനത്തിന്റെ ശക്തി വർദ്ധിപ്പിക്കുന്നു. രാജ്യത്ത് പരിശോധന കേന്ദ്രങ്ങളുടെ എണ്ണം തുടർച്ചയായി വർദ്ധിക്കുന്നുണ്ട്. ഗവൺമെന്റ് മേഖലയിലെ 905 ഉം സ്വകാര്യ മേഖലയിലെ 405ഉം ഉൾപ്പെടെ 1310 കോവിഡ് പരിശോധന കേന്ദ്രങ്ങളാണ് നിലവിൽ രാജ്യത്തുള്ളത്.
(കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ഇസ്രായേല് പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന് നെതന്യാഹുവും തമ്മിലുള്ള ഫോണ് കോള്
ഇസ്രയേല് പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന് നെതന്യാഹുവുമായി പ്രധാനമന്ത്രി ശ്രീ. നരേന്ദ്ര മോദി സംസാരിച്ചു.
പ്രധാനമന്ത്രി നെതന്യാഹുവിനും ഇസ്രയേല് ജനതയ്ക്കും പ്രധാനമന്ത്രി മോദി ജൂത നവവല്സര ആശംസകളും ജൂത ആഘോഷമായ സുക്കോട് ആശംസകളും നേര്ന്നു.
ഉഭയകക്ഷി ബന്ധത്തിലുണ്ടായ പുരോഗതി; വിശേഷിച്ച് കോവിഡ്-19ന്റെ സാഹചര്യത്തില് ഗവേഷണം, രോഗ പരിശോധന, പ്രതിരോധ കുത്തിവെപ്പ് വികസിപ്പിക്കല് എന്നീ മേഖലകളില് ഉണ്ടായ പുരോഗതി; നേതാക്കള് വിലയിരുത്തി. ഇരു രാജ്യങ്ങളിലെയും ജനതകളുടെ നേട്ടത്തിനായി മാത്രമല്ല, മാനവികതയുടെ ആകെ നന്മയ്ക്കായി ഈ സഹകരണം പ്രധാനമാണെന്ന് ഇരുവരും സമ്മതിച്ചു.
ജലം, കൃഷി, ആരോഗ്യം, വ്യാപാരം, സ്റ്റാര്ട്ടപ്പ്, നൂതനാശയം എന്നീ മേഖലകളില് നടന്നുവരുന്ന സഹകരണം അവലോകനം ചെയ്ത അവര്, ഈ ബന്ധങ്ങള് മെച്ചപ്പെടുത്തുന്നതിനെക്കുറിച്ചു ചര്ച്ച നടത്തുകയും ചെയ്തു.
രൂപപ്പെട്ടുവരുന്ന മേഖലാതല, ആഗോള വെല്ലുവിളികളും അവസരങ്ങളും സംബന്ധിച്ച വിലയിരുത്തലുകള് പങ്കുവെക്കുന്നതിനും അടുപ്പമുള്ളതും ശക്തവുമായ തന്ത്രപ്രധാനമായ ഉഭയകക്ഷിബന്ധം മെച്ചപ്പെടുത്തുന്നതിനു മാര്ഗനിര്ദേശം നല്കാനുമായി സ്ഥിരമായി ആശയവിനിമയം നടത്താന് നേതാക്കള് തീരുമാനിച്ചു.
മന്ത്രിസഭ
ഇന്ത്യയ്ക്കും ശ്രീലങ്കയ്ക്കും ഇടയില് അന്താരാഷ്ട്ര വിമാന സര്വീസുകള് നടത്തുന്നതിന് അലയന്സ് എയറിന് അനുമതി നല്കിയതിനു കേന്ദ്ര മന്ത്രിസഭയുടെ അംഗീകാരം
പൂര്ണമായും എയര് ഇന്ത്യയുടെ ഭാഗമായ അലയന്സ് എയറിന് ഇന്ത്യയ്ക്കും ശ്രീലങ്കയ്ക്കും ഇടയില് അന്താരാഷ്ട്ര വിമാന സര്വീസുകള് നടത്തുന്നതിന് ഇടക്കാല അനുമതി നല്കിയ തീരുമാനത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മൂന്കാല പ്രാബല്യത്തോടെ അംഗീകാരം നല്കി. അലയന്സ് എയറിന്റെ മൊത്തം ശേഷിയുടെ 20 ശതമാനമോ അല്ലെങ്കില് കുറഞ്ഞത് 20 വിമാനങ്ങളോ വിന്യസിക്കുന്നത് വരെയുള്ള കാലയളവിനാണ് അനുമതി.
ഇന്ത്യയുമായി വളരെ അടുപ്പമുള്ള ശ്രീലങ്കയുമായുള്ള പരസ്പര ബന്ധം വര്ധിപ്പിക്കുകയും രണ്ടു രാജ്യങ്ങളിലെയും ജനങ്ങള് തമ്മിലുള്ള സമ്പര്ക്കം വ്യാപിപ്പിക്കുകയുമാണ് നമ്മുടെ താല്പര്യം. ഈ അനുമതിക്ക് മുമ്പ് പലാലി, ബട്ടിക്കലോവ വിമാനത്താവളങ്ങളില് നിന്ന് വാണിജ്യാടിസ്ഥാനത്തില് വിമാന സര്വീസുകള് ഉണ്ടായിരുന്നില്ല.
(MRD
വാര്ത്താവിതരണ പ്രക്ഷേപണ മന്ത്രാലയം
ദേശീയ ഹെൽപ്പ് ലൈൻ നമ്പറുകൾ പ്രോത്സാഹിപ്പിക്കുന്നതിനുള്ള മാർഗ്ഗനിർദ്ദേശം
ന്യൂഡൽഹി, ജൂൺ 3, 2021
ചുവടെ ചേർത്തിരിക്കുന്ന ദേശീയ ഹെൽപ്പ് ലൈൻ നമ്പറുകളെക്കുറിച്ചുള്ള അവബോധം പ്രോത്സാഹിപ്പിക്കുന്നതിന് ടിക്കർ അല്ലെങ്കിൽ മറ്റ് ഉചിതമായ മാർഗ്ഗങ്ങളിലൂടെ നിശ്ചിത ഇടവേളകളിൽ, പ്രത്യേകിച്ചും പ്രൈം ടൈമിൽ പ്രക്ഷേപണം ചെയ്യുന്നതിന്, എല്ലാ സ്വകാര്യ പൊതു വിനോദ ടെലിവിഷൻ ചാനലുകൾക്കും  കേന്ദ്ര വാർത്താ വിതരണ പ്രക്ഷേപണ മന്ത്രാലയം ഇന്ന് മാർഗ്ഗനിർദ്ദേശം നൽകി:
1075- കേന്ദ്ര കുടുംബ-ആരോഗ്യ ക്ഷേമ മന്ത്രാലയത്തിന്റെ ദേശീയ ഹെൽപ്പ് ലൈൻ നമ്പർ
1098- കേന്ദ്ര വനിതാ ശിശു വികസന മന്ത്രാലയത്തിന്റെ ചൈൽഡ് ഹെൽപ്പ് ലൈൻ നമ്പർ
14567- കേന്ദ്ര സാമൂഹ്യനീതി-ശാക്തീകരണ മന്ത്രാലയത്തിന്റെ മുതിർന്ന പൗരന്മാർക്കായി ഉള്ള ഹെൽപ്പ് ലൈൻ നമ്പർ 
08046110007- മാനസിക പിന്തുണയ്ക്കായി നിംഹാൻസ് ഹെൽപ്പ് ലൈൻ നമ്പർ
14443- ആയുഷ് കോവിഡ്-19 കൗൺസിലിങ് ഹെൽപ്പ് ലൈൻ നമ്പർ
9013151515 - MyGov വാട്സ് ആപ്പ് ഹെല്പ് ഡെസ്ക്
മഹാമാരിക്കെതിരായ ഗവൺമെന്റ് പോരാട്ടത്തിൽ പിന്തുണ നൽകുന്നതിന് പ്രധാന പങ്കു വഹിക്കുന്ന സ്വകാര്യ ടെലിവിഷൻ ചാനലുകളെ മാർഗ്ഗനിർദ്ദേശത്തിൽ പ്രത്യേകം അഭിനന്ദിച്ചിട്ടുണ്ട്.
RRTN
(
പ്രധാനമന്ത്രിയുടെ ഓഫീസ്
യുപിയിലെ ഔരൈയയില് റോഡപകടത്തിലുണ്ടായ ജീവഹാനിയില് പ്രധാനമന്ത്രി അനുശോചിച്ചു
ഉത്തര്പ്രദേശിലെ ഔരൈയയില് റോഡപകടത്തിലുണ്ടായ ജീവഹാനിയില് പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
“उत्तर प्रदेश के औरैया में सड़क दुर्घटना बेहद ही दुखद है। सरकार राहत कार्य में तत्परता से जुटी है। इस हादसे में मारे गए लोगों के परिजनों के प्रति अपनी संवेदना प्रकट करता हूं, साथ ही घायलों के जल्द से जल्द स्वस्थ होने की कामना करता हूं।”, പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ മന്ത്രാലയത്തിന്റെ ടെലിമെഡിസിന് സേവനമായ ഇ സഞ്ജീവനി 6 ലക്ഷം ടെലി കണ്സള്ട്ടേഷനുകള് പൂര്ത്തിയാക്കി
അവസാനത്തെ 1 ലക്ഷം പരിശോധനകള് നടത്തിയത് 15 ദിവസത്തിനുള്ളില്
ഇ സഞ്ജീവനിയില് പ്രതിദിനം രജിസ്റ്റര് ചെയ്തത് 8500 ലേറെ പരിശോധനകള്
കേന്ദ്ര ആരോഗ്യ-കുടുംബക്ഷേമ മന്ത്രാലയത്തിന്റെ ടെലിമെഡിസിന് സംരംഭമായ ഇ സഞ്ജീവനി 6 ലക്ഷം ടെലി കണ്സള്ട്ടേഷനുകള് പൂര്ത്തിയാക്കി. അവസാനത്തെ ഒരു ലക്ഷം കണ്സള്ട്ടേഷനുകള് നടത്തിയത് 15 ദിവസത്തിനുള്ളിലാണ്. തമിഴ്നാട്, കേരളം, ഗുജറാത്ത് തുടങ്ങിയ സംസ്ഥാനങ്ങള് ദിവസത്തില് 12 മണിക്കൂറും ആഴ്ചയില് 7 ദിവസവും ഇ സഞ്ജീവനി ഒ.പി.ഡി നടത്തുന്നുണ്ട്.
ചെറിയ പട്ടണങ്ങളിലെയും ഗ്രാമപ്രദേശങ്ങളിലെയും ജനങ്ങള്ക്ക് ആരോഗ്യ സേവനങ്ങള് ലഭ്യമാക്കുന്നതിന് ഇ-സഞ്ജീവനി 4000 ത്തോളം ആരോഗ്യ കേന്ദ്രങ്ങളുമായി ബന്ധപ്പെടുത്തിയിട്ടുണ്ട്. 20,000 ആരോഗ്യ പ്രവര്ത്തകരാണ് ഇതുമായി ബന്ധപ്പെട്ടിരിക്കുന്നത്. നിലവില്, പ്രതിദിനം 8500 ലധികം കണ്സള്ട്ടേഷനുകള് വരെ ഇ സഞ്ജീവനിയിലൂടെ നടത്തുന്നുണ്ട്.
ഇ സഞ്ജീവനിയിലൂടെ ഏറ്റവുമധികം പരിശോധനകള് നടത്തിയ ആദ്യ മൂന്നു സംസ്ഥാനങ്ങളിലൊന്ന് കേരളമാണ് . തമിഴ്നാട് , ഉത്തര്പ്രദേശ്  എന്നിവയാണ് ആദ്യ സ്ഥാനങ്ങളില്.
മന്ത്രിസഭ
തെലങ്കാനയില് സമ്മക്ക-സാരക്ക കേന്ദ്ര ഗോത്രവർഗ സര്വകലാശാല സ്ഥാപിക്കാൻ 2009ലെ കേന്ദ്ര സർവകലാശാല നിയമഭേദഗതിക്ക് കേന്ദ്രമന്ത്രിസഭയുടെ അനുമതി
2014-ലെ ആന്ധ്രാപ്രദേശ് പുനഃസംഘടന നിയമത്തിന്റെ പതിമൂന്നാം ഷെഡ്യൂളിൽ നൽകിയിരിക്കുന്നത് പോലെ  തെലങ്കാനയിലെ മുലുഗു ജില്ലയില് സമ്മക്ക സാരക്ക കേന്ദ്ര ഗോത്രവർഗ സര്വകലാശാല സ്ഥാപിക്കുന്നതിന് 2009ലെ കേന്ദ്ര സർവകലാശാല നിയമം ഭേദഗതി ചെയ്യുന്നതിനായി കേന്ദ്ര സർവകലാശാല , ബില് 2023 എന്ന പേരില് ബില് പാര്ലമെന്റില് അവതരിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
സര്വകലാശാല സ്ഥാപിക്കുന്നതിനായി 889.07 കോടി രൂപ വകയിരുത്തും. പുതിയ സര്വകലാശാല സംസ്ഥാനത്തെ ഉന്നത വിദ്യാഭ്യാസ രംഗം കൂടുതല് മികവുറ്റതാക്കുകയും ഗുണനിലവാരം ഉയര്ത്തുകയും ചെയ്യും. കൂടാതെ സംസ്ഥാനത്തെ ഗോത്രവര്ഗ്ഗ ജനതയുടെ പുരോഗതിക്കായി ഗോത്രകല, സംസ്കാരം, പരമ്പരാഗത വിജ്ഞാനം എന്നിവയില് പ്രബോധനത്തിനും ഗവേഷണത്തിനുമുള്ള സൗകര്യങ്ങള് ലഭ്യമാക്കി ഉന്നതവിദ്യാഭ്യാസരംഗത്ത് അവരുടെ സാന്നിധ്യം വര്ധിപ്പിക്കും. ഈ പുതിയ സര്വകലാശാല അധികശേഷി സൃഷ്ടിക്കുകയും പ്രാദേശിക അസന്തുലിതാവസ്ഥ ഇല്ലാതാക്കുകയും ചെയ്യും.
NS
(
പ്രധാനമന്ത്രിയുടെ ഓഫീസ്
കോവിഡ് 19 ന് മുമ്പുള്ള കാലഘട്ടത്തിന് ശേഷം ഏറ്റവും കൂടുതൽ യാത്രക്കാരെ കൈകാര്യം ചെയ്തതിന് സിവിൽ വ്യോമയാന വകുപ്പിനെ പ്രധാനമന്ത്രി അഭിനന്ദിച്ചു
പ്രതിദിന യാത്രക്കാരുടെ എണ്ണം 4 ലക്ഷം കവിയുക മാത്രമല്ല, കോവിഡ് 19 ന് മുമ്പുള്ളള്ളതിനേക്കാൾ ഏറ്റവും ഉയർന്ന സംഖ്യ കൈവരിച്ചതിനും പ്രധാനമന്ത്രി സിവിൽ വ്യോമയാന വകുപ്പിനെ അഭിനന്ദിച്ചു.ഇന്ത്യയിലുടനീളമുള്ള കണക്റ്റിവിറ്റി കൂടുതൽ മെച്ചപ്പെടുത്തുന്നതിനാണ് ശ്രദ്ധ കേന്ദ്രീകരിക്കുന്നതെന്ന് ശ്രീ മോദി പറഞ്ഞു, ഇത് 'ജീവിതം സുഗമമാക്കുന്നതിനും' സാമ്പത്തിക പുരോഗതിക്കും പ്രധാനമാണ്.
വ്യോമയാന മന്ത്രി ജ്യോതിരാദിത്യ സിന്ധ്യയുടെ ട്വീറ്റ് ഉദ്ധരിച്ച് പ്രധാനമന്ത്രി പറഞ്ഞു;
"വലിയ തെളിവ്. ഇന്ത്യയിലുടനീളമുള്ള കണക്റ്റിവിറ്റി കൂടുതൽ മെച്ചപ്പെടുത്തുക എന്നതാണ് നമ്മുടെ ശ്രദ്ധ, ഇത് 'ജീവിതം സുഗമമാക്കുന്നതിനും' , സാമ്പത്തിക പുരോഗതിക്കും പ്രധാനമാണ്."
--ND--
(A very happy 80th birthday to Amitabh Bachchan Ji. He is one of India’s most remarkable film personalities who has enthralled and entertained audiences across generations. May he lead a long and healthy life. @SrBachchan
— Narendra Modi  October 11, 2022
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ ചമ്പാവത്തിലുണ്ടായ വാഹനാപകടത്തിൽ പ്രധാനമന്ത്രിയുടെ അനുശോചനം
ദുരന്തത്തിന് ഇരയായവർക്ക് സഹായധനം പ്രഖ്യാപിച്ചു
ഉത്തരാഖണ്ഡിലെ ചമ്പാവത്തിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് സഹായധനവും പ്രധാനമന്ത്രി പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തരാഖണ്ഡിലെ ചമ്പാവത്തിലുണ്ടായ അപകടം ഹൃദയഭേദകമാണ്. അപകടത്തിൽ മരിച്ചവരുടെ കുടുംബങ്ങളോട് ഞാൻ അനുശോചനം രേഖപ്പെടുത്തുന്നു. പ്രാദേശിക ഭരണകൂടം ദുരിതാശ്വാസ, രക്ഷാപ്രവർത്തനങ്ങളിൽ ഏർപ്പെട്ടിരിക്കുകയാണ്. പ്രധാനമന്ത്രി "
"ഉത്തരാഖണ്ഡിൽ ഒരു അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രി നരേന്ദ്ര മോദി പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായം പ്രഖ്യാപിച്ചു. പരിക്കേറ്റവർക്ക് 50,000 രൂപയും നൽകും."
-ND-
(
ആഭ്യന്തരകാര്യ മന്ത്രാലയം
ട്രെയിൻവഴിയുള്ള വ്യക്തികളുടെ സഞ്ചാരത്തിന് കേന്ദ്ര ആഭ്യന്തരമന്ത്രാലയം പ്രത്യേക മാർഗരേഖ പുറത്തിറക്കി
(ന്യൂഡൽഹി , മെയ് 11, 2020
ട്രെയിൻ മാർഗമുള്ള ജനസഞ്ചാരം സുഗമമാക്കുന്നതിന് കേന്ദ്ര ആഭ്യന്തരമന്ത്രാലയം പ്രത്യേക മാർഗരേഖ പുറത്തിറക്കി.സ്ഥിരീകരിച്ച ഇ-ടിക്കറ്റുള്ള യാത്രക്കാരെ മാത്രമേ റെയിൽവേ സ്റ്റേഷന് അകത്തേക്കും പുറത്തേക്കും പ്രവേശിക്കാൻ അനുവദിക്കൂ. എല്ലാ യാത്രക്കാരെയും നിർബന്ധിത ആരോഗ്യ പരിശോധന നടത്തും. രോഗ ലക്ഷണമില്ലാത്തവരെ മാത്രമേ ട്രെയിനിൽ കയറാൻ അനുവദിക്കൂ. യാത്രയ്ക്കിടെയും റെയിൽവേ സ്റ്റേഷനുകളിലും, ആരോഗ്യ–-ശുചിത്വ മാനദണ്ഡങ്ങളും സാമൂഹിക അകലവും കർശനമായി പാലിക്കണം.
എല്ലാ യാത്രക്കാർക്കും സ്റ്റേഷനിലും കോച്ചുകളിലും പ്രവേശനത്തിനും പുറത്തേക്കുമുള്ള കവാടത്തിൽ ഹാൻഡ് സാനിറ്റൈസർ നൽകും. കൂടാതെ, എല്ലാ യാത്രക്കാരും പ്രവേശന സമയത്തും യാത്രയ്ക്കിടയിലും മുഖാവരണം–- മാസ്കുകൾ ധരിക്കുന്നുണ്ടെന്ന് ഉറപ്പാക്കും. യാത്രാ ലക്ഷ്യത്തിൽ എത്തുമ്പോൾ അവിടെ സംസ്ഥാനമോ കേന്ദ്ര ഭരണപ്രദേശമോ നൽകുന്ന ആരോഗ്യ മാർഗ നിർദേശം പാലിക്കണം.ആരോഗ്യകുടുംബക്ഷേമ മന്ത്രാലയവും ആഭ്യന്തരമന്ത്രാലയവുമായി കൂടിയാലോചിച്ച് റെയിൽവേ മന്ത്രാലയം ട്രെയിനുകളുടെ ഗതാഗതം പടിപടിയായി അനുവദിക്കും.
ഔദ്യോഗിക അറിയിക്കാനായി ഇവിടെ ക്ലിക്ക് ചെയ്യുക https://static.pib.gov.in/WriteReadData/userfiles/MHA%20Order%20Dt.%2011.5.2020%20on%20SOP%20for%20movement%20of%20persons%20by%20trains.pdf
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ ജനങ്ങളെ അവരുടെ സംസ്ഥാന ദിനത്തിൽ പ്രധാനമന്ത്രി അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി ഉത്തരാഖണ്ഡ് ജനതയെ അവരുടെ സംസ്ഥാനദിനത്തിൽ അഭിവാദ്യം ചെയ്തു
പ്രധാനമന്ത്രിയുടെ ഓഫീസ്
പടിഞ്ഞാറന് സമര്പ്പിത ചരക്ക് ഇടനാഴിയുടെ ന്യൂ റെവാരി-ന്യൂ മാദാര് സെക്ഷന് പ്രധാനമന്ത്രി ജനുവരി 7 ന് രാജ്യത്തിന് സമര്പ്പിക്കും
പടിഞ്ഞാറന് സമര്പ്പിത ചരക്ക് ഇടനാഴിയുടെ 306 കിലോമീറ്റര് നീളമുള്ള ന്യൂ റെവാരി-ന്യൂ മാദാര് സെക്ഷന് പ്രധാനമന്ത്രി ശ്രീ. നരേന്ദ്ര മോദി ജനുവരി 7 ന് രാജ്യത്തിന് സമര്പ്പിക്കും.
ഈ മാസം ഏഴിന് രാവിലെ 11 മണിക്ക് വീഡിയോ കോണ്ഫറന്സ് വഴിയാണ് ഉദ്ഘാടനം. ന്യൂ അതേലിയില് നിന്ന് ന്യൂ കിഷന്ഗഢ് വരെ സര്വീസ് നടത്തുന്ന 1.5 കി മീ നീളമുള്ള, ഇലക്ട്രിക് ട്രാക്ഷനോടു കൂടിയ ലോകത്തെ ആദ്യ ഡബിള് സ്റ്റാക്ക് ലോംഗ് ഹോള് കണ്ടെയ്നര്് ട്രെയിനും അദ്ദേഹം ഫ്ളാഗ് ഓഫ് ചെയ്യും.
പടിഞ്ഞാറന് സമര്പ്പിത ചരക്ക് ഇടനാഴിയുടെ ന്യൂ റെവാരി- ന്യൂ മാദാര് ഭാഗം ഹരിയാന, , രാജസ്ഥാന്  എന്നിവിടങ്ങളിലാണ് സ്ഥിതി ചെയ്യുന്നത്. ഇതില് പുതുതായി നിര്മിച്ച 9 ഡി.എഫ്.സി സ്റ്റേഷനുകളുണ്ട്.
രാജസ്ഥാന്, ഹരിയാന സംസ്ഥാനങ്ങളിലെ റെവാരി, മാനേസര്, നര്നൗള്, ഫുലേര, കിഷന്ഗഢ്് പ്രദേശങ്ങള്ക്ക് ഈ ഇടനാഴി ഉപകാരപ്രദമാകും. ഒപ്പം കത്വാസിലെ കോണ്കോറിന്റെ കണ്ടെയ്നര് ഡിപ്പോയുടെ ഉപയോഗം കൂടുതല് ഫലപ്രദമാകുകയും ചെയ്യും. ഗുജറാത്തിലെ കണ്ട്ല, പിപാവാവ്, മുന്ദ്ര, ദഹേജ് എന്നിവയുടെ പശ്ചിമ പ്രദേശങ്ങള്ക്ക് മികച്ച രീതിയിലുള്ള കണക്ടിവിറ്റിയും ഈ ഭാഗം ഉറപ്പു വരുത്തുന്നു.
ഡബിള് സ്റ്റാക്ക് ലോംഗ് ഹോള് കണ്ടെയ്നര് ട്രെയിന് പരമാവധി സാമഗ്രികള് കയറ്റാനുള്ള സൗകര്യത്തോട് കൂടിയതാകും. നിലവില് ഇന്ത്യന് റെയില്വേക്ക് കീഴില് സേവനം നടത്തുന്ന ട്രെയിനുകളുടെ നാലിരട്ടി കണ്ടെയ്നര് യൂണിറ്റുകള് ഇതിന് വഹിക്കാനാകും.
ഗിരിവര്ഗ്ഗകാര്യ മന്ത്രാലയം
ഗോത്രവർഗങ്ങളെ ശാക്തീകരിക്കുക, ഇന്ത്യയെ പരിവർത്തിപ്പിക്കുക’ ഗോത്രവർഗ മന്ത്രാലയത്തിന്റെ ഓൺലൈൻ പെർഫോമൻസ് ഡാഷ്ബോർഡ്
(‘ഗോത്രവർഗങ്ങളെ ശാക്തീകരിക്കുക, ഇന്ത്യയെ പരിവർത്തിപ്പിക്കുക’ –-ഗോത്രവർഗ കാര്യമന്ത്രാലയം വികസിപ്പിച്ചെടുത്ത ഓൺലൈൻ പെർഫോമൻസ് ഡാഷ്ബോർഡ് നീതി ആയോഗ് സിഇഒ ശ്രീ അമിതാഭ് കാന്ത്, നീതി ആയോഗ് അംഗം ശ്രീ രമേശ് ചന്ദ് എന്നിവർ ചേർന്ന് 2020 ഓഗസ്റ്റ് 10ന് ഉദ്ഘാടനം ചെയ്തു.
വിവിധ പദ്ധതികളുടെ ഡിജിറ്റലൈസേഷനും അവ പെർഫോമൻസ് ഡാഷ്ബോർഡുമായി സംയോജിപ്പിച്ചതിനും ശ്രീ അമിതാഭ് കാന്ത് മന്ത്രാലയത്തെ അഭിനന്ദിച്ചു.
സുസ്ഥിര വികസനലക്ഷ്യങ്ങൾ നേടുന്നതിനായി മന്ത്രാലയത്തിന്റെ 11 പദ്ധതികളുടെയും സംരംഭങ്ങളുടെയും പുതുക്കിയതും തത്സമയവുമുള്ള വിശദാംശങ്ങൾ പ്രദർശിപ്പിക്കുന്ന സംവേദന ഓൺലൈൻ പ്ലാറ്റ്ഫോമാണ് ഡാഷ്ബോർഡ്. മന്ത്രാലയത്തിന്റെ വിവിധ ഇ-സംരംഭങ്ങളിലേക്കുള്ള ലിങ്കുകളും ഡാഷ്ബോർഡിൽ നൽകിയിട്ടുണ്ട്. മന്ത്രാലയത്തിന്റെ 5 സ്കോളർഷിപ്പ് സ്കീമുകളും പ്രദർശിപ്പിക്കുന്നു. അതിൽ പ്രതിവർഷം 30 ലക്ഷം ദരിദ്ര ആദിവാസി ഗുണഭോക്താക്കൾ 2500 കോടി രൂപയുടെ ആനുകൂല്യം പ്രയോജനപ്പെടുത്തുന്നു.
ഏകലവ്യ മോഡൽ റെസിഡൻഷ്യൽ സ്കൂളുകൾ  സ്കീമിന് കീഴിൽ പ്രവർത്തിക്കുന്ന സ്കൂളുകൾ, നിർമ്മാണത്തിലിരിക്കുന്ന സ്കൂളുകളുടെയും വിവിധ ഇഎംആർഎസ് സ്കൂളുകളിലെ വിദ്യാർത്ഥികളുടെ ജില്ല തിരിച്ചുള്ള വിശദാംശങ്ങളും ഡാഷ്ബോർഡ് പ്രദർശിപ്പിക്കുന്നു.
ജില്ല തിരിച്ചുള്ള സന്നദ്ധ സംഘടനകളുടെ വിശദാംശങ്ങൾ, അവയ്ക്ക് നൽകിയ ഫണ്ടുകൾ, ഗുണഭോക്താക്കളുടെ വിശദാംശങ്ങൾ എന്നിവയും ഡാഷ്ബോർഡിൽ കാണിക്കുന്നുണ്ട്. എല്ലാ സ്കീമുകൾക്കും സംരംഭങ്ങൾക്കുമുള്ള ജില്ലാതല വിവരങ്ങൾ ശേഖരിച്ചിരിക്കുന്നു. കേന്ദ്രാവിഷ്കൃത പദ്ധതികളുമായി ബന്ധപ്പെട്ട വിവരങ്ങൾ സംസ്ഥാനങ്ങളും പങ്കുവയ്ക്കുന്നു.
പട്ടികവർഗ ക്ഷേമത്തിനും വികസനത്തിനുമായി 41 മന്ത്രാലയങ്ങൾ അവരുടെ ബജറ്റിന്റെ നിശ്ചിത ശതമാനം ചെലവഴിക്കുന്നുണ്ട്. 2019-–-20 ൽ 51,000 കോടി രൂപയുടെ ബജറ്റ് 41 മന്ത്രാലയങ്ങൾ 275 ലധികം പദ്ധതികളിലായി അനുവദിച്ചു. ഈ മന്ത്രാലയങ്ങളുടെ പ്രകടനം വിവിധ മാനദണ്ഡങ്ങള്ക്ക് അനുസരിച്ച് ഡാഷ്ബോർഡിൽ കാണാം.
പട്ടികവർഗക്കാരെ ശാക്തീകരിക്കുന്നതിനുള്ള ഡിജിറ്റൽ ഇന്ത്യ ഇനിഷ്യേറ്റീവിന്റെ ഭാഗമാണ് ഈ ഡാഷ്ബോർഡ്. എൻഐസിക്ക് കീഴിലുള്ള സെന്റർ ഓഫ് എക്സലൻസ് ഓഫ് ഡാറ്റ അനലിറ്റിക്സ്  ആണ് ഡാഷ്ബോർഡ് വികസിപ്പിച്ചത്.
പ്രധാനമന്ത്രിയുടെ ഓഫീസ്
പരമ്പരാഗത കരകൗശല നൈപുണ്യമുള്ള വ്യക്തികൾക്ക് പ്രയോജനം ചെയ്യുന്നതിനായി പ്രധാനമന്ത്രി ‘വിശ്വകർമ യോജന’ പ്രഖ്യാപിച്ചു
13000 - 15000 കോടി രൂപയുടെ പ്രാഥമിക വിഹിതത്തോടെ പദ്ധതി ആരംഭിക്കും
13.5 കോടി ദരിദ്രരായ രാജ്യക്കാരും സ്ത്രീകളും ദാരിദ്ര്യത്തിന്റെ ചങ്ങല പൊട്ടിച്ച് പുതിയ മധ്യവർഗത്തിലേക്ക് പ്രവേശിച്ചു: ശ്രീ നരേന്ദ്ര മോദി
77-ാമത് സ്വാതന്ത്ര്യ ദിനത്തിൽ ചുവപ്പു കോട്ടയുടെ കൊത്തളത്തിൽ നിന്ന് സംസാരിച്ച പ്രധാനമന്ത്രി ശ്രീ നരേന്ദ്ര മോദി വരും ദിവസങ്ങളിൽ 'വിശ്വകർമ യോജന' ആരംഭിക്കുമെന്ന് പ്രഖ്യാപിച്ചു. പരമ്പരാഗത കരകൗശല നൈപുണ്യമുള്ള വ്യക്തികൾക്ക് പ്രയോജനം ചെയ്യുന്നതിനാണ് പദ്ധതി ആസൂത്രണം ചെയ്തിരിക്കുന്നത്.
വരും ദിവസങ്ങളിൽ, വിശ്വകർമ ജയന്തി ദിനത്തിൽ ഞങ്ങൾ ഒരു പദ്ധതി ആരംഭിക്കും, പരമ്പരാഗത കരകൗശല നൈപുണ്യമുള്ള വ്യക്തികൾക്ക്, പ്രത്യേകിച്ച് ഒബിസി വിഭാഗത്തിൽ നിന്നുള്ളവർക്ക് പ്രയോജനം ലഭിക്കും. നെയ്ത്തുകാർ, സ്വർണ്ണപ്പണിക്കാർ, തട്ടാൻമാർ, അലക്കു തൊഴിലാളികൾ, ബാർബർമാർ, അങ്ങനെയുള്ള കുടുംബങ്ങൾ 13-15 ആയിരം കോടി രൂപ മുതൽ മുടക്കിൽ ആരംഭിക്കുന്ന ‘വിശ്വകർമ യോജന’ വഴി ശാക്തീകരിക്കപ്പെടും,” പ്രധാനമന്ത്രി പറഞ്ഞു.
നേരത്തെ തന്റെ പ്രസംഗത്തിൽ ശ്രീ മോദി ഗവണ്മെന്റിന്റെ ദാരിദ്ര്യ നിർമാർജന ശ്രമങ്ങളെക്കുറിച്ച് സംസാരിച്ചു. ആദ്യ അഞ്ച് വർഷത്തെ ഈ ശ്രമങ്ങളുടെ ഫലമായി രാജ്യത്തെ 13.5 കോടി ദരിദ്രരായ ജനങ്ങൾ ചങ്ങലകൾ പൊട്ടിച്ച് പുതിയ മധ്യവർഗത്തിലേക്ക് പ്രവേശിച്ചുവെന്ന് ചൂണ്ടിക്കാട്ടി.
ഈ 13.5 കോടി ജനങ്ങളെ ദാരിദ്ര്യത്തിന്റെ പ്രയാസങ്ങളിൽ നിന്ന് കരകയറ്റാൻ സഹായിച്ച വിവിധ പദ്ധതികളെക്കുറിച്ച് പ്രധാനമന്ത്രി സംസാരിച്ചു. പ്രധാനമന്ത്രി സ്വനിധി പദ്ധതിയിലൂടെ വഴിയോരക്കച്ചവടക്കാർക്ക് 50,000 കോടി നൽകുക, പ്രധാനമന്ത്രി കിസാൻ സമ്മാൻ നിധി വഴി കർഷകരുടെ അക്കൗണ്ടുകളിലേക്ക് നേരിട്ട് 2.5 ലക്ഷം കോടി രൂപ നിക്ഷേപിക്കുക എന്നിവ ഇതിൽ പ്രധാനപ്പെട്ടതാണ്.
ND
(
പരിസ്ഥിതി, വനം മന്ത്രാലയം
ലോക പരിസ്ഥിതി ദിനത്തോടനുബന്ധിച്ച് #selfiewithsapling കാമ്പയിന് ആരംഭിച്ചു
കേന്ദ്ര പരിസ്ഥിതി മന്ത്രി ശ്രീ പ്രകാശ് ജാവദേക്കര് ലോക പരിസ്ഥിതി ദിനത്തോടനുബന്ധിച്ച് വൃക്ഷത്തൈകളുമായി സോഷ്യല് മീഡിയയില് സെല്ഫികള് പോസ്റ്റ് ചെയ്യാന് പൊതുജനങ്ങളോട് ആഹ്വാനം ചെയ്യുന്ന #SelfiewithSapling കാമ്പയിന് തുടക്കം കുറിച്ചു. പരിസ്ഥിതി ദിനത്തോടനുബന്ധിച്ച് ന്യൂഡല്ഹിയിലെ പര്യാവരണ് ഭവന് പരിസരത്ത് അദ്ദേഹത്തോടൊപ്പം ക്രിക്കറ്റ് താരം ശ്രീ കപില് ദേവും, ബോളിവുഡ് നടന് ശ്രീ ജാക്കി ഷറഫും വൃക്ഷത്തൈകള് നടുമെന്നും മന്ത്രി അറിയിച്ചു. ഗവണ്മെന്റുകളോടും, വ്യവസായസ്ഥാപനങ്ങളോടും, വ്യക്തികളോടും, സമൂഹത്തോടും പുനരുജ്ജീവന സാധ്യതയുള്ള ഊര്ജ്ജത്തിന്റെയും, ഹരിത സാങ്കേതിക വിദ്യയുടെയും സാധ്യതകള് ഉപയോഗപ്പെടുത്താനും, നഗരങ്ങളിലെയും, ലോകത്തെ വിവിധയിടങ്ങളിലെയും വായു ഗുണനിലവാരം മെച്ചപ്പെടുത്താനും ആഹ്വാനം ചെയ്യുന്നതാണ് ലോക പരിസ്ഥിതി ദിനം 2019.
പ്രധാനമന്ത്രിയുടെ ഓഫീസ്
രാഷ്ട്രീയ പോഷൻ മാഹ് എന്നത് നമ്മുടെ കുടുംബത്തിന്റെ ആരോഗ്യത്തിനായുള്ള ഒരു വലിയ പ്രചാരണമാണ്: പ്രധാനമന്ത്രി
നമ്മുടെ കുടുംബത്തിന്റെ ആരോഗ്യത്തിനായുള്ള രാഷ്ട്രീയ പോഷൻ മാഹ് എന്ന ബൃഹത്തായ കാമ്പയിൻ ജനങ്ങളുടെ പങ്കാളിത്തം കൊണ്ട് വിജയിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പ്രചാരണത്തെക്കുറിച്ചുള്ള തന്റെ മൻ കി ബാത്തിന്റെ പരാമർശത്തിന്റെ വീഡിയോയും അദ്ദേഹം പങ്കുവച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
'ദേശീയ പോഷകാഹാര മാസം' നമ്മുടെ കുടുംബാംഗങ്ങളുടെ മെച്ചപ്പെട്ട ആരോഗ്യത്തിനായുള്ള ഒരു വലിയ സംരംഭമാണ്, അത് പൊതുജന പങ്കാളിത്തത്താൽ മാത്രം വിജയകരമാക്കും. പോഷകാഹാരക്കുറവ് മുക്ത ഇന്ത്യക്കായി രാജ്യത്തുടനീളം എത്രമാത്രം അതുല്യമായ ശ്രമങ്ങൾ നടക്കുന്നുണ്ടെന്ന് മൻ കി ബാത്തിൽ ഞാൻ ചർച്ച ചെയ്തിരുന്നു.
പ്രധാനമന്ത്രിയുടെ ഓഫീസ്
ജയന്തിദിനത്തില് ഡോ: രാജേന്ദ്ര പ്രസാദിന് പ്രധാനമന്ത്രി ശ്രദ്ധാജ്ഞലി അര്പ്പിച്ചു
ഇന്ത്യയുടെ പ്രഥമ രാഷ്ട്രപതി ഡോ: രാജേന്ദ്രപ്രസാദിന് അദ്ദേഹത്തിന്റെ ജയന്തിദിനത്തില് പ്രധാനമന്ത്രി ശ്രീ നരേന്ദ്രമോദി ട്വിറ്ററിൽ ശ്രദ്ധാജ്ഞലി അര്പ്പിച്ചു.
പ്രധാനമന്ത്രിയുടെ ഓഫീസ്
പ്രശസ്ത ഗായകൻ കെ കെയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ഗായകൻ കെ കെ എന്നറിയപ്പെടുന്ന കൃഷ്ണകുമാർ കുന്നത്തിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അദ്ദേഹത്തിന്റെ ഗാനങ്ങൾ എല്ലാ പ്രായത്തിലുമുള്ളവരുടെ വിശാലമായ വികാരങ്ങൾ പ്രതിഫലിപ്പിക്കുന്നുവെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"കെകെ എന്നറിയപ്പെടുന്ന പ്രശസ്ത ഗായകൻ കൃഷ്ണകുമാർ കുന്നത്തിന്റെ ആകസ്മിക വിയോഗത്തിൽ ദു:ഖിക്കുന്നു. അദ്ദേഹത്തിന്റെ ഗാനങ്ങൾ എല്ലാ പ്രായത്തിലുമുള്ള ആളുകളെ സ്പർശിച്ചുകൊണ്ട് വൈവിധ്യമാർന്ന വികാരങ്ങളെ പ്രതിഫലിപ്പിച്ചു. അദ്ദേഹത്തിന്റെ ഗാനങ്ങളിലൂടെ നാം അദ്ദേഹത്തെ എന്നും ഓർക്കും. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. . ഓം ശാന്തി."
--ND--
(Saddened by the untimely demise of noted singer Krishnakumar Kunnath popularly known as KK. His songs reflected a wide range of emotions as struck a chord with people of all age groups. We will always remember him through his songs. Condolences to his family and fans. Om Shanti.
— Narendra Modi  May 31, 2022
പ്രധാനമന്ത്രിയുടെ ഓഫീസ്
യുപിയിലെ ഹാപൂരിൽ രാസവസ്തു ഫാക്ടറി അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ ഹാപ്പൂരിൽ രാസവസ്തു ഫാക്ടറി അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
"ഉത്തർപ്രദേശിലെ ഹാപൂരിലെ രാസവസ്തു ഫാക്ടറിയിലുണ്ടായ അപകടം ഹൃദയഭേദകമാണ്. ജീവൻ നഷ്ടപ്പെട്ടവരുടെ കുടുംബങ്ങളോട് ഞാൻ അനുശോചനം രേഖപ്പെടുത്തുന്നു. പരിക്കേറ്റവരുടെ ചികിത്സയിലും സാധ്യമായ എല്ലാ സഹായങ്ങളിലും സംസ്ഥാന ഗവണ്മെന്റ് സജീവമായി ഇടപെടുന്നു: പ്രധാനമന്ത്രി "
-ND-
(
പ്രധാനമന്ത്രിയുടെ ഓഫീസ്
ഉസ്ബെക്കിസ്ഥാനിലെ സമർഖണ്ഡിൽ റഷ്യൻ ഫെഡറേഷൻ പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ഷാങ്ഹായ് കോർപ്പറേഷൻ ഓർഗനൈസേഷന്റെ  22-ാമത് യോഗത്തിനിടെ പ്രധാനമന്ത്രി ശ്രീ നരേന്ദ്ര മോദി ഇന്ന് ഉസ്ബെക്കിസ്ഥാനിലെ സമർഖണ്ഡിൽ റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി കൂടിക്കാഴ്ച നടത്തി.
വിവിധ തലങ്ങളിലുള്ള ബന്ധങ്ങൾ ഉൾപ്പെടെയുള്ള ഉഭയകക്ഷി ബന്ധങ്ങളിലെ സുസ്ഥിരമായ മുന്നേറ്റത്തെ നേതാക്കൾ അഭിനന്ദിച്ചു. ഈ മാസം ആദ്യം വ്ളാദിവോസ്റ്റോക്കിൽ നടന്ന കിഴക്കൻ സാമ്പത്തിക ഫോറത്തിൽ പ്രധാനമന്ത്രിയുടെ വീഡിയോ സന്ദേശത്തിന് പ്രസിഡന്റ് പുടിൻ അഭിനന്ദനം അറിയിച്ചു.
ഉഭയകക്ഷി സഹകരണത്തിന്റെ സുപ്രധാന വിഷയങ്ങളും , മേഖലാ താൽപ്പര്യമുള്ള വിഷയങ്ങളും നേതാക്കൾ ചർച്ച ചെയ്തു. നിലവിലെ ഭൗമ-രാഷ്ട്രീയ സാഹചര്യത്തിൽ നിന്ന് ഉയർന്നുവരുന്ന വെല്ലുവിളികളുടെ പശ്ചാത്തലത്തിൽ ആഗോള ഭക്ഷ്യസുരക്ഷ, ഊർജ സുരക്ഷ, രാസവളങ്ങളുടെ ലഭ്യത എന്നിവ സംബന്ധിച്ചും ചർച്ചകൾ നടന്നു.
ഉക്രെയ്നിൽ നടന്നുകൊണ്ടിരിക്കുന്ന സംഘർഷത്തിന്റെ പശ്ചാത്തലത്തിൽ, ശത്രുത നേരത്തേ അവസാനിപ്പിക്കണമെന്നും സംഭാഷണത്തിന്റെയും നയതന്ത്രത്തിന്റെയും ആവശ്യകതയും പ്രധാനമന്ത്രി ആവർത്തിച്ചു.
നയതന്ത്രബന്ധം സ്ഥാപിച്ചതിന്റെ 75-ാം വാർഷികം ആഘോഷിക്കുന്ന ഈ വർഷത്തെ ഇരു നേതാക്കളുടെയും ആദ്യ കൂടിക്കാഴ്ചയായിരുന്നു ഇത്. ബന്ധം തുടരാൻ അവർ സമ്മതിച്ചു.
ND
(
മന്ത്രിസഭ
പ്രധാനമന്ത്രി കിസാന് സമ്മാന്നിധിയുടെ അസം, മേഘാലയ സംസ്ഥാനങ്ങളിലെയും ജമ്മു കശ്മീര്, ലഡാക് കേന്ദ്രഭരണ പ്രദേശങ്ങളിലെയും ഗുണഭോക്താക്കള്ക്ക് ആധാര് നമ്പര് ബന്ധിപ്പിക്കുന്നതിനുള്ള സമയം നീട്ടി നല്കാന് കേന്ദ്രമന്ത്രിസഭാ തീരുമാനം
അസം, മേഘാലയ സംസ്ഥാനങ്ങളിലെയും ജമ്മു കശ്മീര്, ലഡാക് കേന്ദ്രഭരണ പ്രദേശങ്ങളിലെയും പ്രധാന്മന്ത്രി കിസാന് സമ്മാന്നിധി ഗുണഭോക്താക്കള്ക്ക് ആധാര് നമ്പര് രേഖപ്പെടുത്തുന്നതിന് അനുവദിച്ചിരുന്ന സമയം നീട്ടി നല്കാന് കേന്ദ്രമന്ത്രിസഭായോഗം തീരുമാനിച്ചു. ഇക്കഴിഞ്ഞ ഏപ്രില് ഒന്നു മുതല് ഒരു വര്ഷത്തേക്ക് സമയം നീട്ടി നല്കാനാണ് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം തീരുമാനിച്ചത്.
2019 ഫെബ്രുവരി 24 നാണ് പ്രധാന് മന്ത്രി കിസാന് സമ്മന് നിധി പദ്ധതിക്ക് പ്രധാനമന്ത്രി ശ്രീ. നരേന്ദ്ര മോദി തുടക്കമിട്ടത്. രാജ്യത്തുടനീളം കൃഷി സാധ്യമായ ഭൂമിയുള്ള എല്ലാ കര്ഷക കുടുംബങ്ങള്ക്കും ചില വ്യവസ്ഥകളുടെ അടിസ്ഥാനത്തില് പദ്ധതി വരുമാനസ്ഥിരത ഉറപ്പാക്കും. പ്രതിവര്ഷം 6000 രൂപ മൂന്നു ഗഡുക്കളായി നേരിട്ട് ഗുണഭോക്താക്കളുടെ ബാങ്ക് അക്കൗണ്ടിലേക്ക് കൈമാറ്റം ചെയ്യുന്നതാണ് പദ്ധതി. 2018 ഡിസംബര് 1 മുതലാണ് പദ്ധതി പ്രാബല്യത്തില് വന്നത്. ആനുകൂല്യം ലഭിക്കുന്നതിന് സംസ്ഥാന/കേന്ദ്രഭരണപ്രദേശങ്ങളിലെ ഗവണ്മെന്റുകള് പിഎം-കിസാന് പോര്ട്ടലില് ആധാര് നമ്പര് രേഖപ്പെടുത്തണമെന്ന് 2019 ഡിസംബര് 1 മുതല് നിര്ബന്ധമാക്കിയിരുന്നു. എന്നാല് ആധാര് കാര്ഡ് കരസ്ഥമാക്കിയവരുടെ എണ്ണം പരിമിതമായതിനാല് മേഘാലയ, ജമ്മു കശ്മീര്, ലഡാക്ക് എന്നിവിടങ്ങളില് ഇക്കഴിഞ്ഞ മാര്ച്ച് 31 വരെ ഇതില് നിന്ന് ഇളവ് നല്കിയിരുന്നു.
ഗുണഭോക്താക്കളുടെ ആധാര് നമ്പര് ശേഖരണം പൂര്ത്തിയാക്കുന്നതിന് അസം, മേഘാലയ സംസ്ഥാനങ്ങള്ക്കും ജമ്മു കശ്മീര്, ലഡാക്ക് കേന്ദ്രഭരണപ്രദേശങ്ങള്ക്കും കൂടുതല് സമയമെടുക്കുമെന്നും ഏപ്രില് 1 മുതല് ഈ പദ്ധതിയുടെ പ്രയോജനം ഇവിടുത്തെ ഗുണഭോക്താക്കള്ക്ക് ലഭിക്കില്ലെന്നുമുള്ള വിലയിരുത്തലിന്റെ അടിസ്ഥാനത്തിലാണ് ഇളവ് അനുവദിച്ചത്.
ഏപ്രില് എട്ടു വരെയുള്ള കണക്ക് അനുസരിച്ച് ഈ സംസ്ഥാനങ്ങളിലെ ഗുണഭോക്താക്കളായ കര്ഷര്ക്ക് ഒരു ഗഡു ധനസഹായം ലഭിച്ചിട്ടുണ്ട്. അസമില് 27,09,586 പേര്ക്കും മേഘാലയയില് 98,915 പേര്ക്കും ലഡാക്കിലും ജമ്മു കശ്മീരിലുമായി 10,01,668 പേര്ക്കും ആദ്യഗഡു ലഭിച്ചു.
ആരോഗ്യ, കുടുംബക്ഷേമ മന്ത്രാലയം
രാജ്യത്തെ മരണനിരക്ക്  ഏപ്രില് 1 ന് ശേഷം ഏറ്റവും താഴ്ന്ന് 2.23 ശതമാനമായി
(ആകെ രോഗമുക്തരുടെ എണ്ണം ദശലക്ഷത്തോടടുക്കുന്നു
കഴിഞ്ഞ 24 മണിക്കൂറിനുള്ളില് രോഗം ഭേദമായത് 35,000 ത്തിലധികം പേര്ക്ക്
ന്യൂഡല്ഹി, 29 ജൂലൈ 2020
കേന്ദ്ര- സംസ്ഥാന/കേന്ദ്രഭരണപ്രദേശ ഗവണ്മെന്റുകളുടെ ''ടെസ്റ്റ് ട്രാക്ക് ട്രീറ്റ്'' നയത്തിന്റെ കൂട്ടായ നടപ്പാക്കല്, ആഗോള സാഹചര്യങ്ങളുമായി താരതമ്യപ്പെടുത്തുമ്പോള് രാജ്യത്തെ മരണനിരക്ക്  ഏറെ കുറച്ചിട്ടുണ്ട്. അത് ക്രമേണ കുറയുകയും ചെയ്യുന്നു. ഇന്നത്തെ കണക്കനുസരിച്ച് രാജ്യത്തെ കോവിഡ് മരണനിരക്ക് 2.23 ശതമാനമാണ്. 2020 ഏപ്രില് 1ന് ശേഷമുള്ള ഏറ്റവും താഴ്ന്ന നിരക്കാണിത്.
കുറഞ്ഞ മരണനിരക്കു കാത്തുസൂക്ഷിക്കാന് മാത്രമല്ല, ഫലപ്രദമായ പ്രതിരോധം, ഊര്ജിതമായ പരിശോധന, സമഗ്രമായ ചികിത്സാ മാര്ഗനിര്ദേശങ്ങള് എന്നിവ വിജയകരമായി നടപ്പാക്കാനും കഴിഞ്ഞു. തുടര്ച്ചയായ ആറാം ദിവസവും രാജ്യത്തെ രോഗമുക്തരുടെ എണ്ണം പ്രതിദിനം 30,000 നു മുകളില് എത്തിക്കാനും ഇതിലൂടെ കഴിഞ്ഞു.
രാജ്യത്ത് കോവിഡ് മുക്തരായവരുടെ ആകെ എണ്ണം ദശലക്ഷത്തിലേക്ക് അടുക്കുകയാണ്. കഴിഞ്ഞ 24 മണിക്കൂറിനുള്ളില് 35,286 രോഗികളാണ് അസുഖം ഭേദമായി ആശുപത്രി വിട്ടത്. രാജ്യത്തെ ആകെ രോഗമുക്തരുടെ എണ്ണം 9,88,029 ആയി വര്ധിച്ചു. കോവിഡ് 19 മുക്തിനിരക്ക് 64.51 ശതമാനമായി വര്ധിച്ചു.
രോഗമുക്തരുടെ എണ്ണത്തിലെ വര്ധന, ചികിത്സയിലുള്ളവരുടെ എണ്ണവുമായുള്ള അന്തരവും വര്ധിപ്പിച്ചു. സുഖം പ്രാപിച്ചവരും ചികിത്സയിലുള്ളവരും തമ്മിലുള്ള അന്തരം നിലവില് 4,78,582 ആണ്. ചികിത്സയിലുള്ളത് 5,09,447 പേരാണ്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pd